Nafarroako Parlamentuko Mahaiak, 2020ko martxoaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Fanlo Mateo andreak aurkeztutako galdera, Tuterako Reina Sofía Ospitaleko Hemodialisi unitate berriari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko martxoaren 2an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Patricia Fanlo Mateo andreak, Legebiltzarreko Erregelamenduan ezarritakoaren babesean, honako galdera hau aurkezten du, Osasuneko kontseilariak Osoko Bilkuran ahoz erantzun diezaion:

Osasun Departamentuak iragarri du Tuterako Reina Sofía Ospitaleko Hemodialisi unitate berria eraikitzeko obren kontratua sinatuko duela. Hori horrela,

Departamentuak zer aurreikuspen darabil inbertsioei, exekuzio-epeei eta artatuko diren pazienteei dagokienez?

Iruñean, 2020ko otsailaren 25ean

Foru parlamentaria: Patricia Fanlo Mateo